FAKTA: HVAD ER EBOLA?

Ebola er en virussygdom, der smitter fra menneske til menneske, men først når den smittede har symptomer.

Virus overføres gennem kontakt med inficerede kropsvæsker som spyt, blod, sæd, sved og opkast.

Når man bliver smittet, kan man efter to til 21 dage få influenzalignende symptomer som høj feber, mathed, hovedpine samt muskel- og mavesmerter.

Siden følger opkastninger, diarré, udslæt samt lever- og nyresvigt, og til sidst kan der opstå indre og ydre blødninger.

Mennesket er ikke bærer af virus i perioder mellem udbrud. Frugtflagermus er under mistanke for at være de naturlige bærere af virus.

Kilde: Læger uden Grænser